Rana (slekt)

I Norge
 Vanlig frosk
 Spissnutefrosk


Rana er en stor slekt av de ekte froskene. Slekten omfatter de typiske brune artene innenfor de ekte froskene. De norske artene vanlig frosk og spissnutefrosk tilhører denne slekten. Slekten finnes i mesteparten av Eurasia, Nord-Amerika, Sentral-Amerika og nordre del av Sør-Amerika. Den inneholder et snaut hundretalls arter, men nye arter oppdages stadig.Hillis, D.M. & Wilcox, T.P. (2005): Phylogeny of the New World true frogs (Rana). Molecular Phylogenetics and Evolution no 34 (2): side299–314.

Slekten finnes i alt fra tropisk regnskog opp mot arktisk tundra, og er blant de vanligste froskene i kalde strøk på den nordlige halvkule. Vanlig frosk Rana temporaria er den froskearten i verden som lever lengst mot nord. Den amerikanske skogfrosken Rana sylvatica tåler å fryse ned i begrensede perioder.Regosin, J.V., Windmiller, B.S. & Reed, J.M. (2003) Terrestrial habitat use and winter densities of the wood frog (Rana sylvatica). Journal of Herpetology no 37: side 390-394.

Tidligere ble også en del andre arter, særlig de grønne froskene, regnet til denne slekten, og antall arter var på flere hundre. Ganske nylig ble slekten splittet opp i flere slekter, majoriteten av de grønne froskene, blant annet damfrosk (den tredje norske arten) overført til slekten PelophylaxStuart, B.L. (2008): The phylogenetic problem of Huia (Amphibia: Ranidae). Molecular Phylogenetics and Evolution no 46 (1): side 49-60. 

 Referanser 

 Eksterne lenker 


Kategori:Springpadder